23.7.82 De Europæiske Fællesskabers Tidende Nr. C 189/7 
II 
(Forberedende retsakter) 
KOMMISSION 
Forslag til Rådets forordning (EØF) om fastlæggelse af almindelige regler for definition, 
betegnelse og præsentation af alkoholholdige drikkevarer og vermouth og anden vin af 
friske druer tilsat aromastoffer 
(Forelagt Rådet af Kommissionen den 22. juni 1982) 
RÅDET FOR DE EUROPÆISKE 
FÆLLESSKABER HAR -
under henvisning til traktaten om oprettelse af Det 
europæiske økonomiske Fællesskab, særlig artikel 43 
og 235, 
under henvisning til forslag fra Kommissionen, 
under henvisning til udtalelse fra Europa-Parla­
mentet, 
under henvisning til udtalelse fra Det økonomiske og 
sociale Udvalg, og 
ud fra følgende betragtninger: 
På nuværende tidspunkt findes der ingen særlige 
fællesskabsbestemmelser for definition, betegnelse og 
præsentation af alkoholholdige drikkevarer og 
vermouth og anden vin af friske druer tilsat aroma­
stoffer, herefter benævnt »aromatiseret vin«; i betragt­
ning af disse produkters økonomiske betydning bør 
der vedtages fællesskabsbestemmelser på dette 
område for at bidrage til det fælles markeds funktion; 
alkoholholdige drikkevarer og aromatiseret vin er 
vigtige EF-landbrugsprodukter på grund af afsæt­
ningsmulighederne; disse afsætningsmuligheder 
skyldes for en stor del det gode omdømme, som disse 
produkter har vundet i Fællesskabet og på verdens­
markedet; omdømmet er forbundet med de traditio­
nelle produkters kvalitetsniveau; for at markedet kan 
bibeholdes, bør de pågældende produkter derfor 
bevare et vist kvalitetsniveau; dette sker bedst ved at 
definere produkterne under hensyntagen til de traditi­
onelle sædvaner, som ligger til grund for omdømmet; 
de definerede udtryk bør endvidere forbeholdes 
produkter, hvis kvalitetsniveau svarer til de traditio­
nelle produkters, så det undgås, at udtrykkene deva­
lueres; 
i Fællesskabet findes der alkoholholdige drikkevarer 
og aromatiseret vin, hvis særegenhed skyldes de 
anvendte råvarers geografiske oprindelse og/eller 
særlige lokale fremstillingsmetoder; disse drikkevarers kvalitet eler særegenhed gør det muligt at skelne dem 
fra andre produkter; deres benævnelse omfatter 
normalt en geografisk angivelse; for at forbrugerne 
ikke skal blive vildledt, bør anvendelsen af disse 
geografiske angivelser derfor kontrolleres og forbe­
holdes de drikkevarer; de er betegnende for; 
den normale og sædvanlige måde at oplyse forbru­
gerne på er at anbringe en række angivelser på 
etiketten; mærkningen af alkoholholdige drikkevarer 
og aromatiseret vin er underkastet de almindelige 
regler i Rådets direktiv 79/112/EØF af 18. december 
1978 om tilnærmelse af medlemsstaternes lovgivning 
om mærkning af og præsentationsmåder for levneds­
midler bestemt til den endelige forbruger samt om 
reklame for sådanne levnedsmidler ('); på grund af de 
pågældende produkters art bør der med henblik på en 
bedre forbrugeroplysning fastsættes supplerende be­
stemmelser samt eventuelt nødvendige undtagelsesbe­
stemmelser til de almindelige regler; i den forbindelse 
bør der imidlertid tages hensyn til, at forbrugerne 
ikke underrettes tilstrækkeligt ved, at der på etiketten 
anføres visse oplysninger om ældning eller minimums-
alkoholindhold for salg til konsum i Fællesskabet, 
fordi en undertiden stor del af det samlede salg 
foregår på forskellige udskænkningssteder; disse 
begreber bør i dette tilfælde indgå i definitionen af 
produkterne; 
i visse tilfælde bør der desuden fastsættes supplerende 
bestemmelser; når der anvendes ethanol, bør det 
kræves, at der udelukkende må anvendes landbrugs-
ethanol, således som det allerede er sædvane i Fælles­
skabet, for fortsat at sikre et vigtigt marked for land­
brugets basisprodukter;. 
ved Rådets direktiv 80/778/EØF af 15. juli 1980 om 
kvaliteten af drikkevand (2) og Rådets direktiv 
(') EFTnr. L 33 af 8. 2. 1979, s. 1. 
O EFT nr. L 229 af 30. 8. 1980, s. 11. 
Nr. C 189/8 De Europæiske Fællesskabers Tidende 23. 7. 82 
80/777/EØF af 15. juli 1980 om indbyrdes tilnær­
melse af medlemsstaternes lovgivning om udvinding 
og markedsføring af naturligt minderalvand (') er det 
fastsat, hvilke egenskaber vand skal have for at kunne 
anvendes til levnedsmidler; disse bestemmelser bør 
anvendes som reference; 
i artikel 46 i Rådets forordning (EØF) nr. 337/79 af 
5. februar 1979 om den fælles markedsordning for vin 
(2), senest ændret ved forordning(EØF) nr. 3577/ 
81 (3), er det fastsat, hvilke ønologiske fremgangs­
måder og behandlingsmetoder der er tilladt; der bør 
gives tilladelse til at anvende de samme fremgangs­
måder og behandlingsmetoder ved fremstilling af 
aromatiseret vin; 
i samme forordnings artikel 48 og bilag II samt ved 
Rådets forordning (EØF) nr. 339/79 af 5. februar 
1979 om definition af visse produkter med oprindelse 
i tredjelande, henhørende under pos. 20.07, 22.04 og 
22.05 i den fælles toldtarif (4) er det fastsat, hvad der 
skal forstås ved visse vinprodukter; disse begreber bør 
anvendes; 
forslaget til Rådets direktiv om indbyrdes tilnærmelse 
af medlemsstaternes lovgivninger om aromaer, som 
må anvendes i levnedsmidler, og om udgangsmateri­
aler til fremstilling af disse (5) indeholder forslag til 
definition af forskellige udtryk, som vil kunne 
anvendes, når der er tale om aromatisering; i denne 
tekst bør den samme terminologi anvendes, men den 
bør tilpasses på grundlag af resultatet af Rådets 
behandling af det pågældende direktivforslag; 
for at sikre en ensartet og samtidig anvendelse af de 
foreslåede foranstaltninger bør der fastsættes fælles­
skabsbestemmelser; men da traktaten ikke indeholder 
fornøden hjemmel hertil for produkter af industriel 
karakter såsom ovennævnte drikkevarer, bør foran­
staltningerne fastsættes med hjemmel i traktatens 
artikel 235; 
med henblik på at forenkle og fremskynde proce­
duren bør det overlades til Kommissionen at vedtage 
praktiske gennemførelsesforanstaltninger; med 
henblik herpå bør der etableres et snævert samarbejde 
mellem medlemsstaterne og Kommissionen i en 
gennemførelseskomité; 
(l) EFT nr. L 229 af 30. 8. 1980, s. 1. 
O EFT nr. L 54 af 5. 3. 1979, s. 1. 
(») EFT nr. L 359 af 15. 12. 1981, s. 1. 
(4) EFT nr. L 54 af 5. 3. 1979, s. 57. 
(') EFT nr. C 144 af 13. 6. 1980, s. 9. det er nødvendigt at fastætte overgangsforanstalt­
ninger for at lette overgangen til den ved denne 
forordning indførte ordning — 
UDSTEDT FØLGENDE FORORDNING: 
AFSNIT I 
Særlige bestemmelser for alkoholholdige drikkevarer 
Artikel 1 
1. Med hensyn til generelle begreber forstås i 
denne forordning ved: 
a) Alkoholholdig drikkevare: 
i) en alkoholholdig væske bestemt til konsum, 
som har særlige organoleptiske egenskaber, og 
som er fremstillet på en af følgende måder: 
direkte ved destillation, med eller uden 
aromaer, af naturlige gærede væsker eller 
ved tilsætning til landbrugsethanol af forskel­
lige aromaer, forskellige sukkerarter eller 
andre produkter. 
ii) Som alkoholholdige drikkevarer betragtes lige­
ledes: 
— alkoholholdige væsker, som er fremstillet 
ved blanding af to eller flere alkoholhol­
dige drikkevarer med hinanden eller ved 
blanding af en eller flere alkoholholdige 
drikkevarer med et lavt alkoholindhold 
med en eller flere alkoholholdige drikke­
varer; 
— drikkevarer fremstillet ved tilsætning af en 
drikkevare til en alkoholholdig drikkevare. 
iii) Følgende anses ikke som alkoholholdige drik­
kevarer: hedvin, mousserende vin, perlevin og 
aromatiseret vin. 
b) Kategori af alkoholholdige drikkevarer: 
alle alkoholholdige drikkevarer, som falder ind 
under samme definition. 
c) Sukker: 
halvhvidt sukker, hvidt sukker, raffineret hvidt 
sukker, dekstrose, fructose, glucosesirup, flydende 
sukker, flydende invertsukker, sirup af invert-
sukker. 
d) Blanding: 
behandling, der består i at hælde to eller flere 
forskellige drikkevarer sammen med henblik på at 
fremstille en ny drikkevare. 
e) Forskæring: 
behandling, som består i at tilsætte landbrugs­
ethanol til en alkoholholdig drikkevare. 
f) Sammenstikning (blending): 
behandling, som består i at sammenblande to eller 
flere alkoholholdige drikkevarer, der tilhører 
23. 7. 82 De Europæiske Fællesskabers Tidende Nr. C 189/9 
samme kategori, men som kun adskiller sig fra 
hinanden ved nuancer i sammensætningen som 
følge af et eller flere af nedennævnte kriterier: 
— selve fremstillingsmetoderne, 
— de anvendte destillationsapparater, 
— produkternes alder, 
— det geografiske produktionsområde. 
Den således fremkomne alkoholholdige drikkevare 
tilhører samme kategori som de oprindelige alko­
holholdige drikkevarer før sammenstikningen. 
g) Modning eller ældning: 
behandling, som består i at lade visse biokemiske 
reaktioner udvikle sig naturligt på træbeholdere, 
hvorved den pågældende alkoholholdige drikke­
vare får organoleptiske egenskaber, den ikke 
havde før. 
h) Landbrugsethanol': 
ethanol fremstillet af landbrugsprodukter, der er 
anført i traktatens bilag II. 
i) Alkoholindhold udtrykt i volumen: 
alkoholindholdet som defineret i Rådets direktiv 
76/766/EØF af 27. juli 1976 om indbyrdes tilnær­
melse af medlemsstaternes lovgivning om alkohol­
metriske tabeller ('). 
j) Virkeligt alkoholindhold udtrykt i volumen: 
det antal liter ren alkohol ved 20° C, som findes i 
100 1 af varen ved samme temperatur (% vol.). 
k) Potentielt alkoholindhold udtrykt i volumen: 
det antal liter ren alkohol ved 20° C, som vil 
kunne dannes ved udgæring af det sukker, der 
findes i 100 1 af varen ved samme temperatur. 
1) Totalt alkoholindhold udtrykt i volumen: 
summen af virkeligt alkoholindhold udtrykt i 
volumen og potentielt alkoholindhold udtrykt i 
volumen. 
2. Med hensyn til akoholholdige drikkevarer 
forstås i denne forordning ved: 
a) Rom: 
en alkoholholdig drikkevare, der er fremstillet 
— udelukkende ved alkoholgæring og destillation 
enten af melasse eller sirup, der stammer fra 
fremstilling af rørsukker, eller af saft af 
sukkerrør, som stadig har den aroma, der 
ligger til grund for roms særlige egenskaber, 
(») EFT nr. L 262 af 27. 9. 1976, s. 149. — og som i undertiden mindre, men stadig 
mærkbar grad har de organoleptiske egen­
skaber, som er karakteristiske for rom. 
b) Whisky eller whiskey: 
en alkoholholdig drikkevare, der er fremstillet ved 
destillation af mask af korn, 
— hvori sukkerdannelse har fundet sted ved 
hjælp af diastase af den indeholdte malt med 
eller uden tilsætning af andre naturlige 
diastaser, 
— der er gæret under påvirkning af gærsvampe, 
— der er destilleret til under 94,8 % vol., således 
at destillatet får aroma og smag af de 
anvendte råvarer, 
og som er ældet i mindst tre år på træfade, der 
rummer under 700 1. 
c) Brændevin af korn: 
en alkoholholdig drikkevare, der er fremstillet ved 
destillation til under 95 % vol. af gæret mask af 
korn, og som har organoleptiske egenskaber, der 
stammer fra de anvendte råvarer. 
d) Korn: 
en alkoholholdig drikkevare, der er fremstillet 
uden aromatisering enten ved destillation udeluk­
kende af gæret mask af hele kerner af hvede, byg, 
havre, rug eller boghvede eller på basis af kornal­
kohol, der er fremstillet ved destillation af gæret 
mask af hele kerner af hvede, byg, havre, rug eller 
boghvede. 
e) Alkoholholdige drikkevarer fremstillet under anven­
delse af enebær: 
alkoholholdige drikkevarer, der er fremstillet ved 
at aromatisere landbrugsethanol, kornbrændevin 
eller korn med enebær før, under eller efter destil­
lationen. 
Derudover kan der tilsættes andre aromaer, men 
enebærsmagen skal være fremherskende. 
Afhængigt af de særlige fremstillingsbestingelser, 
der skal fastsættes efter fremgangsmåden i artikel 
14, bærer produkterne en af følgende benæv­
nelser: »gin, geniévre, jenever, Wacholder«. 
f) Alkoholholdige drikkevarer fremstillet under anven­
delse af kommen: 
alkoholholdige drikkevarer, der er fremstillet ved 
at aromatisere landbrugsethanol, kornbrændevin 
eller korn med kommen før, under eller efter 
destillationen. 
Derudover kan der tilsættes andre aromaer, men 
kommensmagen skal være fremherskende. 
Nr. C 189/10 De Europæiske Fællesskabers Tidende 23. 7. 82 
Benævnelsen »akvavit« er tilladt på særlige betin­
gelser, der skal fastættes efter fremgangsmåden i 
artikel 14. 
g) Alkoholholdige drikkevarer fremstillet under anven­
delse af anis: 
alkoholholdige drikkevarer, der er fremstillet ved 
at aromatisere landbrugsethanol med anis efter 
destillationen. 
Derudover kan der tilsættes andre aromaer, men 
anissmagen skal være fremherskende. 
Afhængigt af de særlige fremstillingsbetingelser, 
der skal fastsættes efter fremgangsmåden i artikel 
14, bærer produkterne en af følgende benæv­
nelser: »anis, pastis, ouzo, liqueur d'anis«. 
h) Vodka: 
en alkoholholdig drikkevare, der er fremstillet ved 
at filtrere landbrugsethanol igennem aktivt kul 
med det formål selektivt at svække de anvendte 
råvarers organoleptiske egenskaber. Eventuelt kan 
produktet bibringes særlige organoleptiske egen­
skaber ved tilsætning af aromaer. 
i) Vinbrændevin: 
en alkoholholdig drikkevare, 
— der er fremstillet ved destillation udelukkende 
af vin, af vin tilsat alkohol, bestemt for destil­
lation, eller ved gendestillation af et rådestillat 
af vin, 
— der har et samlet indhold af andre flygtige 
stoffer med ethanol og methanol på over 125 
g pr. hl alkohol (100 % vol.), 
— og som har et maksimumsindhold af methanol 
på 200 g pr. hl alkohol (100 %). 
j) Brandy eller Weinbrand: 
vinbrændevin, 
— der har et samlet indhold af andre flygtige 
stoffer end ethanol og methanol på over 200 g 
pr. hl alkohol (100 % vol.), 
— og som er ældet i mindst et år i egetræsbehol­
dere eller i mindst seks måneder på egetræs­
fade, som rummer under 1 000 1. 
k) Marc eller brændevin afpresserester: 
en alkoholholdig drikkevare, 
— der er fremstillet ved destillation udelukkende 
af presserester af druer med eller uden tilsæt­
ning af vand og med eventuel tilsætning af 
bærme i et forhold, der skal fastsættes efter 
fremgangsmåden i artikel 14, — der er destilleret til under 86 % vol., således at 
destillatet bibeholder de anvendte råvarers 
væsentlige aromatiske egenskaber, 
— der har et samlet indhold af andre flygtige 
stoffer end ethanol og methanol på over 140 g 
pr. hl alkohol (100 % vol.), 
— og som har et maksimumsindhold af methanol 
på 1 000 g pr. hl alkohol (100 % vol.). 
1) Grappa: 
en alkoholholdig drikkevare, 
— der er fremstillet ved direkte destillation 
udelukkende af presserester af druer, hvortil 
der kan tilsættes bærme i et forhold, som skal 
fastsættes efter fremgangsmåden i artikel 14, 
— der har et samlet indhold af andre flygtige 
stoffer end ethanol og methanol på over 140 g 
pr. hl alkohol (100 % vol.), 
— og som har et maksimumsindhold af methanol 
på 1 000 g pr. hl alkohol (100 °/o). 
m) Brændevin af kirsebær, blommer, mirabeller, 
ferskner, æbler, pærer eller anden frugt: 
en alkoholholdig drikkevare, 
— der er fremstillet udelukkende ved alkoholgæ­
ring og destillation af en af de nævnte frugter, 
— der er destilleret til under 86 % vol., således at 
destillatet får aroma og smag af de anvendte 
råvarer, 
— der har et samlet indhold af andre flygtige 
stoffer end ethanol og methanol på over 200 g 
pr. hl alkohol (100 % vol.), 
— og som har et maksimumsindhold af methanol 
på 1 000 g pr. hl alkohol (100 % vol.). 
Brændevin af hindbær, brombær, blåbær, morbær 
og multebær eller af andre vildtvoksende bær og 
frugter kan dog ligeledes fremstilles ved destilla­
tion udelukkende af disse bær, der er delvis 
gærede og tilsat landbrugsalkohol i udbyttefor-
holdet højst 20 1 alkohol (100 % vol.) pr. 100 kg 
forarbejdet frugt. 
Indholdet af cyanbrinte i brændevin af stenfrugter 
må ikke overstige 10 g pr. hl alkohol (100 % 
vol.). 
n) Brændevin af æble- eller pærecider: 
en alkoholholdig drikkevare, 
— der stammer fra destillation udelukkende af 
drikkevarer fremstillet ved gæring af saft af 
æbler eller pærer, 
23.7.82 De Europæiske Fællesskabers Tidende Nr. C 189/11 
— og som opfylder de betingelser for frugtbræn­
devin, der er anført i andet, tredje og fjerde 
led. 
o) Brændevin af ensian: 
en alkoholholdig drikkevare, der er fremstillet ved 
destillation af gæret mask af ensianrødder. 
p) Likør: 
en alkoholholdig drikkevare, der er fremstillet ved 
aromatisering af landbrugsethanol eller af en 
alkoholholdig drikkevare, og som indeholder 
rriindst 100 g sukker eller honning pr. 1. 
q) Advocat: 
en alkoholholdig drikkevare, der er fremstillet ved 
tilsætning af æggeblommer eller hele æg og 
sukker eller honning til landbrugsethanol eller til 
en alkoholholdig drikkevare, og som indeholder 
mindst 100 g æggeblomme pr. 1. 
3. Med hensyn til følgende specielle alkoholhol­
dige drikkevarer forstås i denne forordning ved: 
a) Bourbon-whisky: 
en alkoholholdig drikkevare, der er fremstillet 
direkte til højst 80 % vol. udelukkende ved destil­
lation af gæret mask af en blanding af korn omfat­
tende mindst 51 % majs og ældet i mindst to år på 
nye indvendigt forkullede egetræsfade. 
b) Blommebrxndevin »Sljivovica«: 
brændevin af blommer med oprindelse i Jugo­
slavien, der afsættes under benævnelsen sljivovica. 
4. Gennemførelsesbestemmelserne til denne artikel, 
herunder analysemetoderne, fastsættes efter frem­
gangsmåde i artikel 14. 
Artikel 2. 
1. En drikkevare skal for at kunne sælges til 
konsum i Fællesskabet under en af de i artikel 1, stk. 
2 og 3, anførte benævnelser være i overensstemmelse 
med den definition og de forskrifter, som gælder for 
den kategori, produktet tilhører. 
2. Tilsætning af ethvert andet stof end de udtryk­
keligt tilladte bevirker, at retten til den forbeholdte 
benævnelse fortabes for den pågældende alkoholhol­
dige drikkevare. 
Alkoholholdige drikkevarer kan, uden at retten til en 
forbeholdt benævnelse fortabes, aromatiseres og/eller 
sødes og/eller tilsættes visse tilsætningsstoffer. De alkoholholdige drikkevarer, der berøres, de 
tilladte tilsætninger og de nærmere regler for disse 
tilsætninger fastsættes efter fremgangsmåden i 
artikel 14. 
Artikel 3 
1. Nedenstående alkoholholdige drikkevarer skal 
for at kunne leveres til konsum i Fællesskabet under 
en af de i artikel 1, stk. 2 og 3, anførte benævnelser 
have følgende minimumsalkoholindhold udtrykt i 
volumen: 
a) whisky, whiskey: 40 % vol. 
b) rom, brændevin, gin, vodka og akvavit: 38 % vol. 
c) korn: 32 % vol. 
d) alkoholholdige drikkevarer fremstillet under 
anvendelse af enebær, bortset fra gin, alkoholhol­
dige drikkevarer fremstillet under anvendelse af 
kommen, bortset fra akvavit, samt alkoholholdige 
drikkevarer fremstillet under anvendelse af anis: 
30 % vol. 
2. For hver af de i bilag II anførte alkoholholdige 
drikkevarer kan der fastsættes et højere minimumsal­
koholindhold udtrykt i volumen end det, der gælder 
for den kategori, som det pågældende produkt 
tilhører. 
3. Rådet, der på forslag af Kommissionen træffer 
afgørelse med kvalificeret flertal, kan fastsætte et 
minimumsalkoholindhold udtrykt i volumen for andre 
kategorier af drikkevarer end de i stk. 1 anførte. Efter 
samme fremgangsmåde fastsætter Rådet det i stk. 2 
nævnte minimumsalkoholindhold udtrykt i volumen. 
AFSNIT II 
Særlige bestemmelser for aromatiseret vin 
Artikel 4 
1. I denne forordning forstås ved: 
a) Aromatiseret vin: 
en ofte farvet drikkevare, som består af vin eller 
most med eller uden tilsætning af landbrugs­
ethanol og eventuelt sukker, og fremstillet under 
anvendelse af aromaer og eventuelt æg, honning, 
mælk eller fløde. 
b) Tør aromatiseret vin: 
aromatiseret vin, hvis indhold af sukker er under 
50 g pr. 1. 
c) Sød aromatiseret vin: 
aromatiseret vin, hvis indhold af sukker er over 
130 g pr. 1. 
d) Aromatiseret æggevin: 
aromatiseret vin fremstillet med æggeblomme eller 
ekstrakter af æggeblomme, og hvis indhold af 
sukker er over 200 g pr. 1. 
Nr. C 189/12 De Europæiske Fællesskabers Tidende 23.7.82 
e) Aromatiseret sodavin: 
aromatiseret vin tilberedt med vand tilsat kulsyre 
eller seltersvand. 
f) Vermouth: 
aromatiseret vin, hvis karakteristiske smagssam­
mensætning er frembragt ved anvendelse af speci­
elle stoffer, hvoriblandt malurt altid vil findes. 
2. Gennemførelsesbestemmelserne til denne artikel, 
herunder analysemetoderne, fastsættes efter frem­
gangsmåden i artikel 14. 
Artikel 5 
1. Aromatiseret vin skal for at kunne sælges til 
konsum i Fællesskabet under en af de i artikel 4, stk. 
1 anførte benævnelser opfylde følgende krav: 
a) Ved tilberedningen af aromatiseret vin må der 
i) som vin kun anvendes vin, som kan tilbydes 
eller leveres til direkte konsum inden for 
Fællesskabet som angivet i artikel 48, stk. 2, i 
forordning (EØF) nr. 337/79, samt indført 
hedvin, mousserende vin og vin tilsat kulsyre 
som defineret i artikel 2 i forordning (EØF) 
nr. 339/79; 
ii) som most kun anvendes druemost, druemost i 
gæring, druemost, hvis gæring er standset ved 
tilsætning af alkohol, koncentreret druemost og 
rektificeret koncentreret druemost som defi­
neret i punkt 2, 3, 4, 5 og 5a i bilag II til 
forordning (EØF) nr. 337/79 samt indført 
druemost, hvis gæring er standset ved tilsæt­
ning af alkohol, og indført koncentreret drue­
most som defineret i artikel 2 i forordning 
(EØF) nr. 339/79. 
b) Ved tilberedningen af aromatiseret vin skal den 
anvendte vin eller most efter en eventuel tilsætning 
på højst 2 % vol. have et totalt alkoholindhold 
udtrykt i volumen på mindst 10 % vol. 
c) Medmindre der fastsættes undtagelsesbestem­
melser, skal den vin eller most, som anvendes til 
fremstilling af en aromatiseret vin, findes i færdig­
varen i et forhold på mindst 75 % vol. 
For tør aromatiseret vin samt for visse søde aroma-
tiserede vine, der skal bestemmes nærmere, 
nedsættes dette forhold imidlertid til 70 % vol. 
2. Tilsætning af ethvert andet stof end de udtryk­
keligt tilladte bevirker, at retten til den forbeholdte 
benævnelse fortabes for den pågældende aromatise-
rede vin. Aromatiseret vin kan dog, uden at retten til en forbe­
holdt benævnelse fortabes, sødes og/eller tilsættes 
visse tilsætningsstoffer. 
3. For så vidt andet ikke er fastsat i stk. 1, litra b), 
er de ønologiske fremgangsmåder og behandlingsme­
toder, som er tilladt for vin og most i henhold til 
artikel 46 i forordning (EØF) nr. 337/79, også tilladt 
for aromatiseret vin. 
4. Gennemførelsesbestemmelserne til denne artikel, 
herunder undtagelserne i stk. 1, litra c), samt de i stk. 
2, omhandlede tilsætninger, fastsættes efter frem­
gangsmåden i artikel 14. 
Artikel 6 
1. Aromatiseret vin skal for at kunne leveres til 
konsum i Fællesskabet under benævnelsen tør aroma­
tiseret vin udvise følgende karakteristika: 
— et virkeligt alkoholindhold udtrykt i volumen på 
mindst 17 % vol., 
— et totalt alkoholindhold udtrykt i volumen på 
mindst 18 % vol. 
2. Aromatiseret vin skal, medmindre der fastsættes 
undtagelser, for at kunne leveres til konsum i Fælles­
skabet under en af de i artikel 4, stk. 1, litra a), c), d) 
og f), anførte benævnelser have 
— et virkeligt alkoholindhold udtrykt i volumen på 
mindst 15 % vol., 
— et totalt alkoholindhold udtrykt i volumen på 
mindst 20,5 % vol. og 
— et indhold af sukker på mindst 50 g pr. liter. 
3. De i stk. 2 omhandlede undtagelser og navnlig 
undtagelserne for så vidt angår Maiwein, Kalte Ente 
og Gluhwein fastsættes efter fremgangsmåden i 
artikel 14. Efter samme fremgangsmåde fastsættes de 
forskellige alkoholindhold udtrykt i volumen, som 
gælder for disse undtagelser. 
AFSNIT III 
Fælles bestemmelser for alkoholholdige drikkevarer 
og aromatiseret vin 
Artikel 7 
1. Ved fremstilling af alkoholholdige drikkevarer 
og aromatiseret vin er det tilladt at tilsætte vand. 
Tilsat vand, hvis kvalitet er i overensstemmelse med 
fællesskabsbestemmelserne i direktiv 80/777/EØF og 
80/778/EØF vedrørende naturligt mineralvand og 
23. 7. 82 De Europæiske Fællesskabers Tidende Nr. C 189/13 
kvaliteten af drikkevand, ændrer ikke arten af den 
alkoholholdige drikkevare eller den aromatiserede 
vin. 
2. a) Til fremstilling af alkoholholdige drikkevarer 
og aromatiseret vin må der kun anvendes 
ethanol, som er fremstillet af landbrugspro­
dukter. 
b) Hvis de farvestoffer, aromaer og andre tilladte 
tilsætningsstoffer, der anvendes til fremstilling 
af alkoholholdige drikkevarer og aromatiseret 
vin, fortyndes eller opløses med ethanol, må der 
kun anvendes landbrugsethanol. 
c) Landbrugsethanolens kvalitet skal svare til de i 
bilag I anførte krav. 
3. Til fremstilling af alkoholholdige drikkevarer og 
aromatiseret vin må der som aroma kun anvendes 
naturlige aromastoffer eller naturidentiske aroma­
stoffer og naturlige aromatilberedninger. 
Aromaer betragtes ikke som farvestoffer, selv om de 
medvirker til at farve en drikkevare. 
4. Gennemførelsesbestemmelserne til denne artikel, 
herunder analysemetoderne, fastsættes efter frem­
gangsmåden i artikel 14. 
Artikel 8 
1. De i artikel 1, stk. 2 og 3, og artikel 4, stk. 1, 
omhandlede benævnelser er forbeholdt de alkoholhol­
dige drikkevarer og den aromatiserede vin, som er 
defineret deri, under hensyntagen til artikel 2 og 3 på 
den ene side og artikel 5 og 6 på den anden. Benæv­
nelserne skal i Fællesskabet anvendes til at betegne 
disse produkter. 
Alkoholholdige drikkevarer og aromatiseret vin, der 
ikke opfylder kravene til de produkter, som er defi­
neret i artikel 1, stk. 2 og 3, og artikel 4, stk. 1, må 
ikke benævnes som disse. 
2. a) Benævnelsen af alkoholholdige drikkevarer og 
aromatiseret vin, der på grund af de anvendte 
råvarers geografiske oprindelse og/eller de 
lokale fremstillingsmetoders særlige karakter 
får en særegenhed, der gør det muligt at skelne 
dem fra andre produkter, kan suppleres med 
eller erstattes af en geografisk angivelse, som 
dog ikke må omfatte en medlemsstats område i 
dets helhed. 
Disse geografiske angivelser er forbeholdt disse 
drikkevarer. De pågældende drikkevarer er anført på en liste 
i bilag II. 
b) Listen i bilag II kan ændres af Rådet, der på 
forslag af Kommissionen træffer afgørelse med 
kvalificeret flertal. 
Artikel 9 
1. For alkoholholdige drikkevarer kan der vedtages 
særlige bestemmelser vedrørende 
a) anvendelse af specielle udtryk eller forkortelser, 
b) anvendelse af visse sammensatte udtryk, hvori 
indgår ordet »brandy«, 
c) benævnelse af blandede drikkevarer og af blan­
dinger af alkoholholdige drikkevarer. 
2. For aromatiseret vin kan der vedtages særlige 
bestemmelser vedrørende 
a) anvendelse af ordet vin i sammensatte ord eller 
udtryk, 
b) benævnelse af drikkevarer, der fremkommer ved 
blanding af de i artikel 4 nævnte produkter med 
hinanden eller med en anden drikkevare. 
3. De særlige bestemmelser, som omhandles i stk. 
1 og 2, samt de øvrige gennemførelsesbestemmelser til 
denne artikel fastsættes efter fremgangsmåden i 
artikel 14. 
Artikel 10 
1. Mærkning og præsentation af alkoholholdige 
drikkevarer og aromatiseret vin som defineret i artikel 
1 og 4 og bestemt til den endelige forbruger samt 
reklame for disse produkter skal ud over at efter­
komme de bestemmelser, som medlemsstaterne har 
truffet i henhold til direktiv 79/112/EØF, også være i 
overensstemmelse med stk. 2. 
2. a) Salgsbenævnelsen for de i artikel 1 og 4 
omhandlede produkter er en af de benævnelser, 
der er dem forbeholdt i medfør af artikel 8 og 
9. 
b) Alkoholindholdet udtrykkes i % vol. og 
afrundes til nærmeste halve procent. 
c) I listen over ingredienser kan udelades angivelse 
af følgende ingredienser: 
— destillater af naturlige gærede væsker, 
— ethanol frembragt ved destillation, 
— vand. 
Opregningen af ingredienser indledes med 
ordet »indeholder«. 
d) Når der på etiketten henvises til de råvarer, der 
er anvendt til fremstilling af landbrugsethanol, 
skal de enkelte typer alkohol angives i faldende 
orden efter den anvendte mængde. 
Nr. C 189/14 De Europæiske Fællesskabers Tidende 23.7.82 
e) Salgsbenævnelsen for de i stk. 1 omhandlede 
alkoholholdige drikkevarer suppleres obligato­
risk med udtrykket »forskæring« og fakultativt 
med udtrykket »sammenstikning« (blend), hvis 
produktet har været underkastet en af disse 
behandlinger. 
f) Modningstid må kun angives, når den vedrører 
den mindst modnede af bestanddelene, og 
såfremt produktet er ældet under kontrol af 
afgiftsmyndighederne eller under kontrol, som 
frembyder tilsvarende garantier. 
3. Efter fremgangsmåden i artikel 14 fastsættes 
følgende for de i artikel 1, stk. 2 og 3, og artikel 4, 
stk. 1, omhandlede produkter: 
a) betingelserne for, hvornår der på etiketten kan 
angives modningstid eller en betegnelse for, hvor 
varen har oprindelse eller kommer fra, også med 
hensyn til de anvendte råvarer, 
b) betingelserne for at anvende salgsbenævnelser, der 
vækker forestilling om ældning, 
c) de særlige bestemmelser, der skal gælde for anven­
delse af udtryk, som henviser til en særlig kvalitet 
ved produktet som f.eks. dets historie, oprindelse 
eller fremstillingsmade, 
d) reglerne for mærkning af produkter, som ikke er 
bestemt for den endelige forbruger, samt eventu­
elle afvigelser fra reglerne om mærkning under 
hensyn til bl.a. oplagring og transport. 
Artikel 11 
Når en alkoholholdig drikkevare eller aromatiseret 
vin er defineret, er det ikke tilladt at anvende ord 
eller udtryk, der indeholder ordene »art«, »type«, 
»måde« m.m. til betegnelse af en anden alkoholholdig 
drikkevare eller aromatiseret vin. 
AFSNIT IV 
Undtagelsesbestemmelse 
Artikel 12 
Alkoholholdige drikkevarer må ikke forskæres, hvis 
de skal kunne afsættes til konsum i Fællesskabet 
under en af følgende benævnelser: »whisky, whiskey, 
korn, brandy, weinbrand, brændevin af presserester, 
grappa, frugtbrændevin og brændevin af æble- eller 
pærecider«. AFSNIT V 
Almindelige bestemmelser 
Artikel 13 
1. Der nedsættes en gennemførelseskomité for 
alkoholholdige drikkevarer og aromatiseret vin, 
herefter benævnt »komiteen«, som består af repræsen­
tanter for medlemsstaterne og har en repræsentant for 
Kommissionen som formand. 
2. I komiteen tildeles medlemsstaternes stemmer 
vægt i henhold til traktatens artikel 148, stk. 2. 
Formanden deltager ikke i afstemningen. 
Artikel 14 » 
1. Når der henvises til fremgangsmåden i denne 
artikel, indbringer formanden enten på eget initiativ 
eller på begæring af en medlemsstats repræsentant, 
sagen for komiteen. 
2. Kommissionens repræsentant forelægger et 
udkast til de foranstaltninger, der skal træffes. Komi­
teen afgiver udtalelse om disse foranstaltninger inden 
for en tidsfrist, som formanden kan fastsætte under 
hensyntagen til, hvor meget sagen haster. Udtalelsen 
vedtages med et flertal på femogfyrre stemmer. 
3. Kommissionen vedtager foranstaltningerne, der 
straks kan finde anvendelse. Hvis de ikke er i over­
ensstemmelse med komiteens udtalelse, meddeles de 
dog straks til Rådet af Kommissionen. I dette tilfælde 
kan Kommissionen udsætte anvendelsen af de trufne 
foranstaltninger i højst en måned fra denne medde­
lelse. 
Rådet kan med kvalificeret flertal inden for en måned 
træffe anden afgørelse. 
Artikel 15 
Komiteen kan undersøge ethvert andet spørgsmål, 
som formanden på eget initiativ eller på begæring af 
en medlemsstats repræsentant forelægger den. 
Artikel 16 
Denne forordning gælder ikke for produkter, der skal 
udføres fra Fællesskabet, med undtagelse af 
produkter, som er anført i bilag II. 
Artikel 17 
Denne forordning træder i kraft på tredjedagen efter 
offentliggørelsen i De Europæiske Fællesskabers 
Tidende. 
Den anvendes fra den 1. juli 1983. 
Denne forordning er bindende i alle enkeltheder og 
gælder umiddelbart i hver medlemsstat. 
23. 7. 82 De Europæiske Fællesskabers Tidende Nr. C 189/15 
BILAG I 
Grænseværdier for tilladte urenheder i landbrugsethanol 
— Totalt syreindhold 
udtrykt i gram eddikesyre pr. hl alkohol (100 % vol.): maks. 1,5 
— Estere 
udtrykt i gram ethylacetat pr. hl alkohol (100 % vol.): maks. 1,3 
— Aldehyder 
udtrykt i gram acetaldehyd pr. hl alkohol (100 °/o vol.): maks. 0,5 
— Højere alkoholer 
udtrykt i gram methyl-2-propanol-l pr. hl alkohol (100 % vol.): maks. 0,5 
— Methanol'i gram pr. hl alkohol (100 % vol.): maks. 50 
— Tørstofindhold i gram pr. hl alkohol (100 % vol.): maks. 1,5 
— Flygtige kvælstofforbindelser 
udtrykt i gram kvælstof pr. hl alkohol (100 % vol.): maks. 10,1 
— Furfural kan ikke påvises ved hjælp af den beskrevne metode 
— Organoleptiske egenskaber må ikke have en fremmed smag 
BILAG II 
I. ALKOHOLHOLDIGE DRIKKEVARER 
A. FORBUNDSREPUBLIKKEN TYSKLAND 
a) Alkoholholdige drikkevarer fremstillet under anvendelse af enebær: 
Steinhager 
b) Frugtbrændevin: 
Schwarzwålder Himbeergeist 
Schwarzwålder Kirsch 
c) Likør eller specialiteter: 
Bayerischer Gebirgsenzian 
Benediktbeurer Klostergold 
Chiemseer Klosterlikor 
Ettaler Klosterlikor 
Konigsberger Bårenfang 
Ostpreufiischer Bårenfang 
Stonsdorfer 
B. FRANKRIG 
I. Brændevin med kontrolleret oprindelsesbetegnelse 
a) Vinbrændevin 
Cognac 
Eaux-de-vie de Cognac 
Eaux-de-vie des Charentes 
Esprit de Cognac 
Grand Fine Champagne 
Grand Champagne 
Petite Fine Champagne 
Petite Champagne 
Fine Champagne 
Borderies 
Fins Bois 
Nr. C 189/16 De Europæiske Fællesskabers Tidende 23. 7. 82 
Bons Bois 
Armagnac 
Bas-Armagnac 
Haut-Armagnac 
Ténaréze 
b) Brændevin af æblecider 
Calvados du Pays d'Auge 
II. Brændevin med reglementeret oprindelsesbetegnelse 
a) Vinbrændevin 
Eaux-de-vie de vin de la Marne 
Eaux-de-vie de vin originaire d'Aquitaine 
Eaux-de-vie de vin de Bourgogne 
Eaux-de-vie de vin originaire du Centre-Est 
Eaux-de-vie de vin originaire de Franche-Comté 
Eaux-de-vie de vin originaire du Bugey 
Eaux-de-vie de vin de Savoie 
Eaux-de-vie de vin originaire des Coteaux de la Loire 
Eaux-de-vie de vin des C6tes-du-Rhone 
Eaux-de-vie de vin originaire de Provence 
Faugéres eller Eau-de-vie de Faugéres 
Eaux-de-vie de vin originaire du Languedoc 
b) Brændevin afpresserester 
Eaux-de-vie de mare de Champagne eller Marc de Champagne 
Eaux-de-vie de mare originaire d'Aquitaine 
Fine Bordeaux 
Eaux-de-vie de mare de Bourgogne 
Eaux-de-vie de mare originaire du Centre-Est 
Eaux-de-vie de mare originaire de Franche-Comté 
Eaux-de-vie de mare originaire du Bugey 
Eaux-de-vie de mare originaire de Savoie 
Marc de Bourgogne 
Marc de Savoie 
Marc d'Auvergne 
Eaux-de-vie de mare originaire des Coteaux de la Loire 
Eaux-de-vie de mare des C6tes-du-Rhone 
Eaux-de-vie de mare originaire de Provence 
Eaux-de-vie de mare originaire du Languedoc 
Marc d'Alsace Gewurztraminer 
Marc de Lorraine 
c) Brændevin af æblecider eller pæremost 
Calvados 
Calvados de l'Avranchin 
Calvados du pays de Bray 
Calvados du Calvados 
Calvados du Contentin 
Calvados du Domfrontais 
Calvados du pays de Marlerault 
Calvados du Mortanais 
Calvados de la Vallée de l'Orne 
Calvados du Perche 
Calvados du Pays de la Risle 
Eau-de-vie de cidre de Bretagne 
23.7.82 De Europæiske Fællesskabers Tidende Nr. C 189/17 
Eau-de-vie de poiré de Bretagne 
Eau-de-vie de cidre de Normandie 
Eau-de-vie de poiré de Normandie 
Eau-de-vie de cidre du Maine 
Eau-de-vie de poiré du Maine 
d) Frugtbrændevin 
Mirabelle de Lorraine 
III. Traditionel rom fra oversøiske territorier 
Rhum traditionnel de la Martinique 
Rhum traditionnel de la Guadeloupe 
Rhum traditionnel de la Reunion 
Rhum traditionnel de la Guyane 
IV. Likør 
Cassis de Dijon 
C. IRLAND 
Irish Whiskey 
Irish Pot Still Whiskey 
D. DET FORENEDE KONGERIGE 
a) Whisky 
Scotch Whisky 
b) Gin 
Plymouth Gin 
E. DANMARK 
Alkoholholdig drikkevare fremstillet under anvendelse af kommen 
Aalborg Akvavit 
F. ITALIEN 
Grappa 
Grappa di Barolo 
G. NEDERLANDENE 
Alkoholholdige drikkevarer fremstillet under anvendelse afenebcer 
Schiedam 
Schiedamse jenever (genever) 
Friese jenever (genever) 
H. GRÆKENLAND 
Brændevin afpresserester 
Tsikoudia 
I. BELGIEN 
Alkoholdig drikkevare fremstillet under anvendelse af enebar 
Hasselt 
II. AROMATISERET VIN 
A. FRANKRIG 
Vermouth de Chambéry 
B. ITALIEN 
Vermouth di Torino